2.  ลักษณะการประกอบธุรกิจ

    2.1 ความเป็นมา

ในปี พ.ศ. 2432 บริษัท ซิงเกอร์แห่งสหรัฐอเมริกา ได้แต่งตั้งบริษัท เคียมฮั่วเฮง จำกัด
เป็นผู้จัดจำหน่ายจักรเย็บผ้าซิงเกอร์ในประเทศไทย ต่อมาในปี พ. ศ. 2448 บริษัท
ซิงเกอร์แห่งสหรัฐอเมริกา จึงได้ตั้งสาขาขึ้นในประเทศไทย ใช้ชื่อว่า บริษัท ซิงเกอร์ โซอิ้ง แมชีน
จำกัด วัตถุประสงค์เพื่อจำหน่ายจักรเย็บผ้า และผลิตภัณฑ์อื่นๆ
ที่เกี่ยวข้องกับจักรเย็บผ้าที่นำเข้ามาจากต่างประเทศ บริษัทได้ริเริ่มนำเอาบริการเช่าซื้อ
โดยผ่อนชำระเป็นงวดมาใช้ครั้งแรกในปี 2468 และบริการดังกล่าวนี้
ได้กลายเป็นลักษณะประจำของซิงเกอร์ทั้งในประเทศไทย และประเทศต่างๆ ในเอเซีย
นับแต่นั้นมาตลอดระยะเวลา 50 ปีเศษ บริษัทคงจำหน่ายเฉพาะจักรเย็บผ้า
และผลิตภัณฑ์เกี่ยวกับจักรเย็บผ้าเท่านั้น จนกระทั่งปี 2500
บริษัทจึงได้เริ่มจำหน่ายเครื่องใช้ไฟฟ้าในครัวเรือนโดยเริ่มจากตู้เย็นเป็นอันดับแรก ต่อมาเมื่อวันที่
24 พฤศจิกายน 2512 จึงได้มีการจดทะเบียนก่อตั้ง "บริษัท ซิงเกอร์ประเทศไทย จำกัด"
เป็นบริษัทจำกัดภายใต้กฎหมายไทย เพื่อเข้ารับช่วงธุรกิจของ "บริษัท ซิงเกอร์ โซอิ้ง แมชีน
จำกัด" ซึ่งหยุดดำเนินกิจการในระยะเวลาต่อมา โดยมีทุนจดทะเบียนแรกเริ่ม 60 ล้านบาท
ปัจจุบันบริษัทมีทุนจดทะเบียน 270 ล้านบาท เป็นทุนที่เรียกชำระเต็มมูลค่าหุ้นแล้ว
และบริษัทได้รับอนุญาตให้เข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2527
ในวันที่ 4 มกราคม 2537 บริษัทได้ทำการจดทะเบียนแปรสภาพเป็น "บริษัทมหาชนจำกัด"
ตั้งแต่แรกตั้งบริษัทจนถึงปัจจุบันบริษัทได้ประกอบธุรกิจด้วยความซื่อสัตย์ สุจริต รับผิดชอบต่อสังคม
มีส่วนร่วมในการพัฒนาเศรษฐกิจของประเทศไทย และเมื่อวันที่ 24 พฤษภาคม พ. ศ. 2547
ถือเป็นวาระอันเป็นมหามงคลอย่างยิ่ง เมื่อพระบาทสมเด็จพระเจ้าอยู่หัวทรงพระกรุณาโปรดเกล้าฯ
พระราชทานตราตั้ง (พระครุฑพ่าห์) ให้บริษัท ซิงเกอร์ประเทศไทย จำกัด (มหาชน)
เป็นบริษัทในพระบาทสมเด็จพระเจ้าอยู่หัว นับเป็นเกียรติประวัติและเป็นสิริมงคลสูงสุดแก่บริษัทฯ
และพนักงานทุกท่าน

2.2 ลักษณะการประกอบธุรกิจของบริษัทและบริษัทย่อย

บริษัท ซิงเกอร์ประเทศไทย จำกัด (มหาชน) เป็นผู้จำหน่ายผลิตภัณฑ์ที่มีเครื่องหมายการค้า "
ซิงเกอร์ " เช่น จักรเย็บผ้า เครื่องใช้ไฟฟ้าต่างๆ นอกจากนี้ยังจำหน่าย เครื่องใช้ไฟฟ้ายี่ห้อต่างๆ
รวมทั้งผลิตภัณฑ์อื่นๆ เช่น รถจักรยานยนต์ ยี่ห้อ ซูซูกิ ยามาฮ่า ไทเกอร์ คาวาซากิ เป็นต้น
เพื่อสนองตอบต่อความต้องการของลูกค้า

บริษัทฯได้กำหนดการดำเนินธุรกิจออกตามวิธีการจำหน่าย
และประเภทของช่องทางการจัดจำหน่ายออกเป็น ธุรกิจซิงเกอร์ไดเร็กซ์ ธุรกิจซิงเกอร์ไดเร็กซ์พลัส
ซึ่งเป็นลักษณะขายตรง และ ธุรกิจค้าส่ง
เพื่อให้สามารถที่จะกำหนดทิศทางการดำเนินธุรกิจได้อย่างถูกต้อง

การขายตรงจะผ่านผู้แทนซิงเกอร์ มากกว่า 7,500 คน กระจายตามสาขามากกว่า 258 สาขา
ทั่วประเทศไทย ด้วยการให้บริการทั้งในระบบเงินสด และระบบเงินผ่อน ถือว่า
บริษัทฯมีโครงข่ายการกระจายสินค้า เครื่องใช้ไฟฟ้าภายในบ้านที่ใหญ่ที่สุด
และกว้างขวางที่สุดในประเทศไทย

ในปี 2548 บริษัทได้ออกผลิตภัณฑ์ใหม่ในรูปแบบของสินเชื่อเงินสดในชื่อ “เงินด่วนซิงเกอร์”
และได้เริ่มทำการจัดจำหน่ายสินค้าเครื่องมือเกษตรกรรมเพื่อตอบสนองความต้องการของกลุ่มลูกค้าซึ่งอยู่ในชนบทที่มีการประกอบอาชีพที่เกี่ยวข้องกับการเกษตร

สำหรับสินค้าซิงเกอร์สามารถแบ่งแยกได้ตามกลุ่มผลิตภัณฑ์ดังนี้ :-

ผลิตภัณฑ์ซิงเกอร์ ได้แก่:-

• ผลิตภัณฑ์จักรเย็บผ้า เช่น จักรเย็บผ้า เครื่องรีดผ้า เข็ม น้ำมันหล่อลื่นอเนกประสงค์ กรรไกร
เป็นต้น

  • ผลิตภัณฑ์กลุ่มเครื่องใช้ไฟฟ้าในครัวเรือน เช่น ตู้เย็น ตู้แช่ เครื่องซักผ้า เตาแก๊ส
  เครื่องปรับอากาศ เตาอบไมโครเวฟ เครื่องดูดฝุ่น เป็นต้น

• ผลิตภัณฑ์กลุ่มออดิโอและวีดีโอ เช่น โทรทัศน์สี ดีวีดี วีซีดี และเครื่องเสียงสเตอริโอ เป็นต้น

ผลิตภัณฑ์อื่นๆ ได้แก่:-

• รถจักรยานยนต์

• ผลิตภัณฑ์กลุ่มเครื่องใช้ไฟฟ้าในครัวเรือนยี่ห้ออื่นๆ

• โทรศัพท์มือถือ

ภายใต้เครื่องหมายการค้า "ซิงเกอร์" บริษัทจำหน่ายผลิตภัณฑ์ทั้งในระบบเงินสด
และระบบเงินผ่อนในรูปแบบการขายตรง ผ่านร้านค้าปลีกของบริษัทและผ่านผู้แทนจำหน่าย
ซึ่งกระจายอยู่ทั่วประเทศ สินค้าส่วนใหญ่ที่บริษัทซิงเกอร์จำหน่าย บริษัทจะใช้วิธีแบบ OEM
(Original Equipment Manufacturer)
โดยการสั่งให้ผู้ผลิตภายในประเทศผลิตให้เป็นส่วนใหญ่ ภายใต้เครื่องหมายการค้า "ซิงเกอร์"
เพื่อสนับสนุนการดำเนินธุรกิจ ปัจจุบันบริษัทซิงเกอร์ยังคงถือหุ้นกว่าร้อยละ 99 ในสองบริษัทได้แก่
บริษัท อุตสาหกรรมซิงเกอร์ (ประเทศไทย) จำกัด, บริษัท ซิงเกอร์ (โบรคเกอร์) จำกัด

โครงการผลิตภัณฑ์ใหม่

บริษัทได้ออกผลิตภัณฑ์ใหม่ในรูปแบบของสินเชื่อเงินสดในชื่อ “เงินด่วนซิงเกอร์”
ซึ่งเป็นการให้กู้ยืมเงินสดที่มีระยะเวลาชำระคืนที่แน่นอนตั้งแต่ 12 – 36 งวด วงเงินกู้ยืมจำนวน
10,000- 50,000 บาท ผ่านช่องทางสาขาของบริษัทที่มีอยู่ทั่วประเทศ
และใช้กลยุทธ์การขายตรงเป็นหลัก โดยมุ่งเน้นกลุ่มลูกค้าที่มีรายได้ปานกลางลงมา
อาศัยในเขตชนบทและชานเมือง และกลุ่มลูกค้าเก่าที่มีประวัติการชำระเงินที่ดี

“เงินด่วนซิงเกอร์” มีจุดขายที่อัตราดอกเบี้ยต่ำเมื่อเทียบกับคู่แข่งในตลาดเดียวกัน
สะดวกสบายทั้งการสมัครและการชำระคืน โดยมีเจ้าหน้าที่บริการถึงบ้าน สมัครง่ายไม่ยุ่งยาก
ทราบผลอนุมัติเร็ว และได้เงินทันที

“สินค้าเกษตร” เพื่อเจาะตลาดกลุ่มลูกค้าเกษตรกร โดยมีผลิตภัณฑ์หลัก คือ เครื่องสูบน้ำ
เครื่องตัดหญ้า เครื่องพ่นยา และปั๊มน้ำ

บริษัทย่อย

• บริษัท ซิงเกอร์ (โบรคเกอร์) จำกัด

บริษัท ซิงเกอร์ (โบรคเกอร์) จำกัด
ประกอบธุรกิจตัวแทนขายกรมธรรม์ประกันชีวิตให้แก่บริษัทประกันภัย ในปัจจุบัน ได้แก่ บริษัท
เมืองไทยประกันชีวิต จำกัด โดยให้พนักงานขายของบริษัทซิงเกอร์
เฉพาะที่มีใบอนุญาตตัวแทนประกันชีวิต เป็นผู้ขายกรมธรรม์ให้แก่ลูกค้า

• บริษัท อุตสาหกรรมซิงเกอร์ (ประเทศไทย) จำกัด

  บริษัท อุตสาหกรรมซิงเกอร์ (ประเทศไทย) จำกัด จัดตั้งขึ้นเพื่อเป็นโรงงานประกอบ
  จักรเย็บผ้า เตาแก๊ส มอเตอร์จักรอุตสาหกรรมเบา และน้ำมันจักร
  เพื่อให้บริษัทซิงเกอร์นำไปจำหน่ายทั้งในประเทศและต่างประเทศมาโดยตลอดจนถึงกลางปี 2545
  บริษัทมีนโยบายให้หยุดการผลิตและการประกอบผลิตภัณฑ์ดังกล่าวข้างต้น
  แล้วใช้วิธีนำเข้าผลิตภัณฑ์สำเร็จรูปจากต่างประเทศโดยตรงแทน
  ทั้งนี้เนื่องจากต้นทุนของการนำเข้าผลิตภัณฑ์สำเร็จรูป
  ต่ำกว่าต้นทุนการผลิตและประกอบภายในประเทศ
  ปัจจุบันอยู่ในระหว่างการพิจารณาว่าควรจะดำเนินธุรกิจใดต่อไป

3.  โครงสร้างรายได้

โครงสร้างรายได้(รวมดอกเบี้ยรับฯ) 0ของบริษัท ตามส่วนงานทางภูมิศาสตร์และสายผลิตภัณฑ์
แบ่งได้ดังต่อไปนี้ :-

(หน่วย : พันบาท )

+------------------------+---------+---+---------+---+----------+---+
| มูลค่าการจำหน่ายในประเทศ  | พ.ศ.    | % | พ.ศ.    | % | พ.ศ.     | % |
|                        | 2548    |   | 2547    |   | 2546     |   |
| แยกตามผลิตภัณฑ์           |         |   |         |   |          |   |
+------------------------+---------+---+---------+---+----------+---+
| รถจักรยานยนต์            | 2,      | 5 | 1,      | 4 | 1        | 2 |
|                        | 852,077 | 8 | 870,736 | 4 | ,040,680 | 3 |
+------------------------+---------+---+---------+---+----------+---+
| เครื่องซักผ้า              | 595,847 | 1 | 704,206 | 1 | 925,957  | 2 |
|                        |         | 2 |         | 7 |          | 0 |
+------------------------+---------+---+---------+---+----------+---+
| ตู้เย็น                   | 497,396 | 1 | 600,748 | 1 | 572,737  | 1 |
|                        |         | 0 |         | 4 |          | 3 |
+------------------------+---------+---+---------+---+----------+---+
| โทรทัศน์สี                | 419,479 | 9 | 548,333 | 1 | 970,632  | 2 |
|                        |         |   |         | 3 |          | 1 |
+------------------------+---------+---+---------+---+----------+---+
| จักรเย็บผ้า               | 124,698 | 3 | 123,689 | 3 | 161,450  | 4 |
+------------------------+---------+---+---------+---+----------+---+
| รว                     | 4,      |   | 3,      |   | 3        |   |
| มมูลค่าการจำหน่ายในประเทศ | 489,497 |   | 847,712 |   | ,671,456 |   |
+------------------------+---------+---+---------+---+----------+---+
| ผลิตภัณฑ์อื่นในประเทศ       | 402,914 | 8 | 395,877 | 9 | 871,078  | 1 |
|                        |         |   |         |   |          | 9 |
+------------------------+---------+---+---------+---+----------+---+
| มูลค่าการจำหน่ายต่างประเทศ | -       |   | -       |   | -        |   |
+------------------------+---------+---+---------+---+----------+---+
| รวมมูลค่ารายได้จากการขาย  | 4,      | 1 | 4,      | 1 | 4        | 1 |
|                        | 892,411 | 0 | 243,589 | 0 | ,542,534 | 0 |
| และดอกเบี้ยรับฯ           |         | 0 |         | 0 |          | 0 |
+------------------------+---------+---+---------+---+----------+---+

  --------------------------------- ----------- ------------- -------------
  อัตราการเพิ่ม ( ลด )                 2548/2005   2547/2004     2546/2003
  ของมูลค่าการจำหน่าย                                            

                                    15.29%      (6.58%)       16.72 %
  --------------------------------- ----------- ------------- -------------

หมายเหตุ บริษัทดำเนินธุรกิจขายสินค้าในส่วนงานทางธุรกิจเดียว
และดำเนินธุรกิจในส่วนงานทางภูมิศาสตร์เดียวคือ ในประเทศไทย
ดังนั้นจึงมิได้มีการเสนอข้อมูลทางการเงินจำแนกตามส่วนงาน